ঊষা গাঙ্গুলি স্মরণে পাঁচ দিনের বিশেষ নাট্য উৎসব

কলকাতা: সালটা ১৯৭৬, দিনটা ১৬ জানুয়ারি, আপন মনের মাধুরী মিশিয়ে বিশিষ্ট নাট্যব্যক্তিত্ব ঊষা গাঙ্গুলি(Theatre Personality Usha Ganguly) তৈরি করলেন জাতীয় নাটকের দল ‘রঙ্গকর্মী'(Rangakarmee)। এবার পঞ্চাশ বছরে পূর্ণ(Fifty Years anniverssary) করছে সেই কিংবদন্তি নাটকের দল। পঞ্চাশ বছর সময় ধরে নানা পথ অতিক্রম নানা প্রতিকূলতার মধ্যেও, পরিবর্তন, পরিমার্জন এবং পরিবর্ধন নিয়ে এসেছে নাটকের মাধ্যমে। একটা সাংস্কৃতিক প্রতিষ্ঠান হিসেবে গড়ে উঠেছে। কলকাতার নিজের শহর থেকে শুরু করে দেশের তথা আন্তর্জাতিক মঞ্চে রঙ্গকর্মী নাট্য মঞ্চের এক অন্যতম প্রতিভূ হিসেবে গড়ে উঠেছে।

দেশের মাটির বাইরে জার্মানি, পাকিস্তান, বাংলাদেশ প্রভৃতি দেশে নিজেদের নাটক মঞ্চস্থ করে দর্শকদের সমাদৃত হয়েছে। দর্শক সমাদৃত নাটক গুলোর মধ্যে কোর্ট মার্শাল, রুদালি, চন্ডালিকা, অন্তর্যাত্রা, মাইয়াৎ,বদনাম মন্টো, লোক কথা উল্লেখযোগ্য। বতর্মানে, ঊষা গাঙ্গুলির পদাঙ্ক অনুসরণ করে অনিরুদ্ধ সরকারের তত্ত্বাবধানে, নির্দেশনায় রঙ্গকর্মী তার জয়যাত্রা অব্যাহত রেখেছে। গল্প যা সামাজিক প্রেক্ষাপট নির্ভর তেমনই নাটক মঞ্চস্থ হয়, চলে কর্মশালা।

আরও পড়ুন: সকাল সকাল শিলিগুড়ির পথে সোহিনী

পঞ্চাশ বছর পূর্ণ হবে আগামী ১৬ জানুয়ারি। তাই, এই বিশেষ বছরকে মনে রেখে পাঁচ দিন ধরে আয়োজিত হতে চলেছে নানা ধরনের অনুষ্ঠান। এই পাঁচ দিনের উৎসব চলবে আগামী ১৬ থেকে ২০ জানুয়ারী, ২০২৬। ১৬ জানুয়ারী সুজাতা সদনে বিকেল ৫:৩০ টায় উৎসবের সূচনা।

পরে থাকছে বিশেষ ভিডিও স্ক্রীনিং , রঙ্গকর্মীর নাটক-লোককথা ,পরিচালনা-উষা গাঙ্গুলী, ১৭ জানুয়ারী আকাদেমি অফ ফাইন আর্টসে, দুপুর ৩টে পরিবেশিত হবে হ-জ-ব-র-ল, পরিচালনায় ,অনমিত্র খান, দল- বিডন স্ট্রিট সুভম , পরে রঙ্গকর্মীর চন্দা বেড়নি, পরিচালনায় অনিরুদ্ধ সরকার, ১৮জানুয়ারী রঙ্গকর্মীর স্টুডিও তে বিকেল ৫টায়- মাইম: নীরব প্রতিফলনের মাধ্যমে একটি যাত্রা ,পরিচালক: পালি পাল এবং দেব কুমার পাল, পরে রঙ্গকর্মীর নাটক অভি রাত বাকি হ্যায় , পরিচালনায় সৌতি চক্রবর্তী, ১৯ জানুয়ারী , রঙ্গকর্মীর স্টুডিও থিয়েটার-এ, বিকেল ৫:০০ টায় রঙ্গকর্মীর নাটক আধে আধুরে , পরিচালনায় অনিরুদ্ধ সরকার,পরে গানের অনুষ্ঠান, শেষ দিনে ( ২০ জানুয়ারী) রঙ্গকর্মীর স্টুডিও থিয়েটার-এ বিকেল ৫টায় রঙ্গকর্মীর নাটক পশমিনা , পরিচালক সাজিদা সাজি ,পরে বাউল গানের পরিবেশনা। সংস্থার পক্ষে অনিরুদ্ধ সরকার জানান, ”
ঊষা গাঙ্গুলির মৃত্যুর পর, রঙ্গকর্মীর পরিচালনার দায়িত্ব গ্রহণ করে প্রতিষ্ঠাতার শৈল্পিক ও নৈতিক লক্ষ্যের প্রতি অবিচল থেকে নতুন নতুন প্রযোজনা করে চলেছি।আশা করি সবার ভালো লাগবে।”